Siota Rustaveli
Siota Rustaveli (Georgice შოთა რუსთაველი) fuit poeta Georgicus saeculi duodecimi, poeta optimarum litterarum saeculorum Georgicorum maximi momenti. Inclutissime scripsit "Eques pelle pantherina indutus" (Georgice ვეფხისტყაოსანი, Vepkhist'q'aosani), proprium populi Georgici epos.

Opera 

"Eques pelle pantherina indutus" in multas linguas conversum est. Epos primum editum est anno 1712 Tbilisis, in capite Georgiano. Inter opera saecularia picturis ornata, epos "Eques pelle pantherina indutus" locum egregium in Georgia occupat.

In Instituto Manuscriptorum Georgiano (Tbilisis) sunt duo folia verborum saeculi sexti decimi, et nonnulli poematis loci saeculi quarti decimi. Omnia alia poematis manuscripta veniunt ex saeculo septimo decimo (exempli gratia, manuscriptum circa 1653, H-54 in Instituto Manuscriptorum).

Maximum Reipublicae Georgianae in arte et litteris est Praemium Reipublicae Siota Rustaveli.

Aliae res 

A die 3 Septembris 2001, respublicae Israel et Georgia coniuncte pittacia cursualia honoris Rustaveli causa distribuunt. Signum Israelicum (pretio 3.40 NIS), ab Yitzhak Granot designatum, auctorem cum verbis Hebraeis pone eum depingit.

Michaele Zichy, pictor Hungaricus saeculi undevicensimi, factus est "pictor populi Georgiani"; nam produxit optimas illustrationes quae saepe in editionibus poemarum Rustavelianarum adhibitae sunt. Statua et via Tbilisis opus Zichianum commemorant.

Fontes 
 1936. Tite Margwelaschwili. = Der Mann in Pantherfell—Georgica. Londinii. .
 1991. Zviad Gamsakhurdia. = Tropology of "The Knight in the Panther's skin. Tbilisi. , cum summario Anglico.

Nexus externi 

 Homo sub Cuti Pantherae: omnia verba libri Anglice conversi ab M. Wardrop.
 Siota Rustaveli: Eques sub Cuti Panthera (fragmenta Anglice).
 Picturae ab Sergio Kobuladze pictae.
 Shota Rustaveli: "Der Ritter im Tigerfell" (Germanice).
 Institutum Litterarum Georgianarum Siota Rustaveli Academiae Scientiarum Georgianarum.

Auctores Georgici
Epici
Poetae Georgiae
Scriptores Georgiae